

**Installationssystem til små tværsnit**

Installationssystemet QPD med IDC-lyntilslutningsteknologien Quickon fra Phoenix Contact fås nu også til ledertværsnit fra 0,5 mm² til 1,5 mm². Denne kompakte produktgruppe er særligt egnet til applikationer med begrænset plads til installationen.

Hele produktprogrammet dækker nu ledertværsnit fra 0,5 mm² til 6 mm² og er egnet til effekter op til 690 V/40A til strømfordeling i store maskiner, systemer og bygninger. Installationssystemets hurtige tilslutningsteknologi giver op til 80 % reduceret installationstid. Inden tilslutning er det kun kablets kappe, der skal fjernes; lederne placeres i tilslutningsdelen, klippes plant af og skrues fast. Det er ikke nødvendigt med specialværktøjer.

En anden fordel er det robuste design og dermed den fleksible anvendelse af produkterne. De lever op til kravene til beskyttelsesklasse IP68/IP69k og slagstyrke IK07. Produktprogrammet omfatter væggennemføringer, kabeltilslutninger, stik samt H- og T-fordelere.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.